என்ன செய்ய வேண்டும்?* மண்ணிவாக்கத்தில் இருந்து அடையாறு ஆற்றில் உபரிநீர் அதிகளவில் கடத்தப்படுவதால், ஆற்றை அகலப்படுத்த வேண்டும். தற்போது, 20 மீட்டர் அகலத்தில் உள்ள ஆற்றை குறைந்தபட்சம், 50 மீட்டர் அகலத்திற்கு மாற்ற வேண்டும். அதற்கு தனியார் நிலத்தை கையகப்படுத்த வேண்டிய அவசியம் இல்லை. அரசு புறம்போக்கு நிலமே, ஆற்றை ஒட்டி உள்ளது. இந்த நிலங்களில் உள்ள ஆக்கிரமிப்புகளை அகற்றினாலே போதும்.* அடையாறு ஆற்றுடன் இணை யும், மணிமங்கலம் கால்வாய், வரதராஜபுரம் ஓடை ஆகியவற்றை துார்வாரி, அகலப்படுத்தி, ஆற்றுடன் இணைக்க வேண்டும்.* இந்த கால்வாய்களில் இருந்து வெள்ளநீர், ஊருக்குள் புகாமல் இருக்க, பக்கவாட்டில் தடுப்புச் சுவர் கட்ட வேண்டும்.* இனி பி.டி.சி., குவாட்டர்ஸ் உட்பட வரதராஜபுரம் பகுதியில் கட்ட அனுமதி அளிக்கப்படும் அடுக்குமாடி குடியிருப்புக்களுக்கு, வடிகால் வசதி செய்தல் உட்பட வெள்ளத்தை எதிர்கொள்ள வேண்டிய கட்டமைப்புகளை உருவாக்கும் வகையில், கடுமையான கட்டுப்பாடுகளை விதிக்க வேண்டும்.